Hildur Guðnadóttir

Hildur Ingveldardóttir Guðnadóttir (f. 4. september 1982) er íslenskt tónskáld og tónlistarkona. Hildur ólst upp í HafnarfirðiKristín Ólafsdóttir (6. janúar 2020) „Hollywood-tónskáldið úr Hafnarfirði“ Visir, (Sótt 27. janúar 2020) og er menntaður sellóleikari. Hún hefur spilað með hljómsveitunum Pan Sonic, Throbbing Gristle, Woofer, Rúnk, Múm og Stórsveit Nix Noltes. Hún hefur jafnframt leikið á tónleikum með Animal Collective og Sunn O))).  

Ferill
1997 stofnaði Hildur ásamt vinum sínum úr Hafnarfirði sveitina Woofer sem tók þátt í Músíktilraunum það sama ár. Woofer komust í úrslit en náðu ekki verðlaunasæti þrátt fyrir að vekja athygli. Í kjölfarið kom út þriggja laga smáskífan Táfýla. Haustið 1997 kom svo út eina stóra plata sveitarinnar sem bar sama nafn og hljómsveitin, Woofer.

Hildur stofnaði árið 2001 hljómsveitina Rúnk ásamt Svavari Pétri Eysteinssyni (Prins Póló), Benedikt Hermanni Hermannssyni (Benni Hemm Hemm), Birni Kristjánssyni (Borko) og Ólafi Birni Ólafssyni. Þá um jólin gaf sveitin út jólaplötuna Jólin eru og ári síðar plötuna Gengi Dahls sem naut talsverðra vinsælda. Sveitin kom að stofnun tónlistarhátíðarinnar Innipúkinn.

Árið 2006 gaf Hildur út sólóplötu undir titlinum Lost in Hildurness, sem var síðar endurútgefin með titlinum Mount A. Á plötunni spilaði Hildur sjálf á öll hljóðfærin og stjórnaði hljóðupptökunum. Platan var tekin upp í New York-borg og á Hólum í Hjaltadal. Árið 2009 gaf hún út aðra sólóplötu sína, Without Sinking, hjá bresku tónlistarútgáfunni Touch Music.

Auk þess að spila á selló er Hildur einnig söngvari og kórstjóri. Hún hefur meðal annars stýrt kór á tónleikum Throbbing Gristle í Austurríki og London. Árið 2006 samdi Hildur undirleik fyrir leikritið Sumardag sem sýnt var í Þjóðleikhúsinu. Hún hefur einnig samið tónlist fyrir dönsku kvikmyndina Kapringen (2012), kvikmyndina Mary Magdalene (2018) (í samstarfi við Jóhann Jóhannsson), Sicario: Day of the Soldado (2018) og sjónvarpsþáttaröðina Chernobyl (2019). Hún samdi einnig tónlistina fyrir kvikmyndina Joker árið 2019 og vann fyrir hana Premio Soundtrack Stars-verðlaunin á kvikmyndahátíðinni í Feneyjum sama ár.

Í nóvember 2019 var Hildur tilnefnd til Grammy-verðlauna fyrir tónlist sína í Chernobyl. Hún vann verðlaunin á Grammy-verðlaunahátíðinni þann 26. janúar 2020. 

Árið 2020 vann hún Golden Globe-verðlaun fyrir tónlist við kvikmyndina Joker og var fyrsta konan til að hljóta þessi verðlaun í 19 ár. Lygileg sigurganga Hildar GuðnadótturRúv, skoðað 6. janúar, 2020 Þann 13. janúar sama ár var hún jafnframt tilnefnd til Óskarsverðlauna fyrir tónlistina úr myndinni. Hildur er sjöundi Íslendingurinn sem hefur hlotið tilnefningu til Óskarsverðlaunanna. Hildur vann Óskarsverðlaunin fyrir bestu frumsömdu tónlistina og varð fyrsti Íslendingurinn til að vinna Óskarsverðlaun. Hildur er jafnframt fjórða konan frá upphafi sem hefur unnið Óskarsverðlaun fyrir frumsamda kvikmyndatónlist en er fyrsta konan sem hlýtur þau ein.

Hildur var sæmd riddarakrossi Hinnar íslensku fálkaorðu fyrir framlag til íslenskrar og alþjóðlegrar tónlistar þann 17. júní 2020.

 Fjölskylda 
Foreldrar Hildar eru Ingveldur Guðrún Ólafsdóttir óperusöngvari og Guðni Franzson tónskáld og klarinettuleikari. Eiginmaður Hildar er bandaríska tónskáldið Sam Slater. Hildur á einn son. Föðuramma Hildar var Margrét Guðnadóttir (1929-2018) læknir og veirufræðingur og fyrsta konan sem skipuð var prófessor við Háskóla Íslands.

Útgefin verk
Sólóplötur
Mount A (sem Lost in Hildurness) (12 Tónar 2006)
Without Sinking (Touch 2009), gefin út á vínylplötu með viðbótum 2011
Mount A (sem Hildur Guðnadóttir) (Touch 2010)
Leyfðu Ljósinu (Touch, 2012), með fjölrásaútgáfu á USB 
Saman (Touch, 2014), með vínylútgáfu

Samstarfsplötur
Rúnk – Ghengi Dahls (Flottur kúltúr og gott músik) 2001
Mr. Schmucks Farm – Good Sound (Oral 2005)
Stórsveit Nix Noltes – Orkídeur Hawai (12 Tónar/Bubblecore 2005)
Angel og Hildur Guðnadóttir – In Transmediale (Oral 2006)
Hildur Guðnadóttir með Jóhanni Jóhannssyni – Tu Non Mi Perderai Mai (Touch 2006)
Nico Muhly – Speaks volumes (Bedroom Community 2006)
Valgeir Sigurðsson – Equilibrium Is Restored (Bedroom Community 2007)
Ben Frost – Theory of Machines (Bedroom Community 2006)
Skúli Sverrisson – Sería (12 Tónar 2006)
Pan Sonic – Katodivaihe/Cathodephase (Blast First Petite 2007)
Múm – Go Go Smear the Poison Ivy (Fat Cat 2007)
Hildur Guðnadóttir, BJ Nilsen and Stilluppsteypa – Second Childhood (Quecksilber 2007)
Múm - Sing Along to Songs You Don't Know (Morr Music 2009)
The Knife – Tomorrow, In a Year (2010)
Wildbirds & Peacedrums – Rivers (The Leaf Label 2010)
 Sōtaisei Riron + Keiichirō Shibuya – Blue (Strings Edit) feat. Hildur Guðnadóttir (Commmons 2010)
Skúli Sverrisson – Sería II (Sería Music 2010)
Hauschka – Pan Tone (Sonic Pieces 2011)
Múm - Smilewound (Morr Music 2013)
Craig Sutherland – Strong Island (2017)
 Sunn O))) – Life Metal (2019)
 Sunn O))) – Pyroclasts (2019)
 Sam Slater - Battlefield 2042 (2021)

Kvikmyndatónlist
 Ár Titill Leikstjóri Athugasemdir2011The Bleeding HousePhilip GelattTónskáld2012KapringenTobias LindholmAstro: An Urban Fable in a Magical Rio de JaneiroPaula Trabulsi2013JînReha ErdemPrisonersDenis VilleneuveEinleikur á selló2015SicarioThe RevenantAlejandro G. Iñárritu2016EiðurinnBaltasar KormákurTónskáldArrivalDenis VilleneuveEinleikur á selló2017Tom of FinlandDome KarukoskiTónskáld ásamt Lasse EnersenJourney's EndSaul DibbTónskáld ásamt Natalie Holt2018Mary MagdaleneGarth DavisTónskáld ásamt Jóhanni JóhannssyniSlagverkSicario: Day of the SoldadoStefano SollimaTónskáld2019JokerTodd Phillips2022TárTodd FieldWomen TalkingSarah Polley

Sjónvarpsefni
 Ár Titill Fram­leiðandi Þættir Athuga­semdir2013Graduates – Freedom Is Not For FreeHailstoneTónskáldHeimildar­mynd2014Så meget godt i venteDanish Documentary ProductionMing Of Harlem: Twenty One Storeys In The Air2015-2018ÓfærðRÚV20Tónskáld ásamt Jóhanni Jóhannssyni & Rutger Hoede­maekers2017Strong IslandNetflixTónskáldHeimildar­myndThe DeparturePandoraTónskáld, viðbótar­tónlistHeimildar­mynd2018Street SpiritsV71Tónskáld ásamt Eric PapkyHeimildar­þættir2019ChernobylHBO (í Banda­ríkjunum)Sky (á Bretlandi)5Tónskáld

Verðlaun og tilnefningar
 Verð­laun Ár Flokkur Verk Staða Academy Awards2020Besta frumsamda kvikmynda­tónlistinJoker Asia Pacific Screen Awards2018Besta frumsamda kvikmynda­tónlistinMary Magdalene 2018Besta frumsamda kvikmynda­tónlistin Beijing Inter­national Film Festival2018Besta tónlistinJourney's End  British Academy Film Awards2020Besta frumsamda tónlistinJoker British Academy Television Awards2020Besta frumsamda tónlistinChernobyl Critics' Choice Movie Awards2020Besta kvikmynda­tónlistinJoker 2023Tár Women Talking Golden Globe Awards2020Besta frumsamda kvikmynda­tónlistinJoker 2023Women Talking Grammy Awards2020Besta kvikmynda­tónlistin fyrir margmiðlunChernobyl 2021Joker Besta útsending hljóðfæris­tónlistar eða A Cappella„Bathroom Dance“ Hollywood Critics Asso­ciation Awards2020Besta kvikmynda­tónlistinJoker Hollywood Music in Media Awards2019Besta frumsamda kvikmynda­tónlistin  2022 Women Talking Houston Film Critics Society Awards2020Besta frumsamda kvikmynda­tónlistinJoker Nordic Music Prize2020Besta norræna plata ársinsChernobyl Primetime Emmy Awards2019Framúr­skarandi útsetning tónlistar fyrir stutta sjónvarps­þáttaröð eða kvikmyndChernobyl  Robert Awards2013Besta kvikmynda­tónlistinA Hijacking Satellite Awards2020Besta frumsamda kvikmynda­tónlistinJoker 2023Women Talking Venice Inter­national Film Festival2019Besta tónlistin í kvikmyndJoker World Soundtrack Awards2019Besti lagahöfundur fyrir sjónvarp á árinuChernobyl; Ófærð 2020Besti kvikmynda lagahöfundur ársinsJoker 

Punktar

Tilvísanir

Flokkur:Handhafar riddarakross Hinnar íslensku fálkaorðu
Flokkur:Íslenskir sellóleikarar
Flokkur:Íslenskir kvenhljóðfæraleikarar
Flokkur:Íslenskar söngkonur
Flokkur:Íslensk kvikmyndatónskáld
Flokkur:Íslensk kventónskáld
Flokkur:Óskarsverðlaunahafar í flokki bestu tónlistar
Flokkur:Íslenskir óskarsverðlaunahafar
Flokkur:Íslenskir Grammy-verðlaunahafar